ROMÂNIA

JUDEŢUL NEAMŢ

CONSILIUL LOCAL AL COMUNEI DULCEŞTI

PROCES-VERBAL

AL ŞEDINŢEI ORDINARE A CONSILIULUI LOCAL AL COMUNEI DULCEŞTI

DIN DATA DE 01.04.2025

 Şedinţa de Consiliu local a fost convocată prin Dispoziţia primarului comunei Dulcești nr.51 din 01.04.2025 și a avut loc la sediul Primăriei comunei Dulceşti, judeţul Neamţ, începând cu ora 1400.

 La ședință participă dl. Cucu Paul-Daniel, primarul comunei Dulcești, județul Neamț

 Urmarea efectuării prezenței de către secretarul general al comunei se constată prezența fizică a d-lor Neagu Florin Vasile, Blaj Petronel, Michiu Mihai, Chitaru Valeriu, Mircea Ana-Maria, Țipoș Ionuț-Paul și Mitrea Vasile și online a d-lor Rusu Vasile, Ghiță Radu-Eusebiu, Merfea Constantin-Bogdan și Nahoi Gheorghe.

 Dl. Rusu Vasile a scris pe grupul de WhatsApp al Consiliului Local al comunei Dulcești că este la serviciu, dar că este de acord cu proiectele inițiate.

 Dl. Nahoi Gheorghe a scris pe grupul de WhatsApp al Consiliului Local al comunei Dulcești că este de acord cu toate proiectele de pe ordinea de zi anunțată.

 Dl. Blaj Petronel președintele de ședință dă citire ordinii de zi o supune la vot, fiind votată în unanimitate de către domnii consilieri.

 D-na Adobriței Mioara-Cristina, secretarul general al comunei informează membrii Consiliului Local cu privire la cvorumul necesar pentru adoptarea hotărârilor, în conformitate cu prevederile art. 243 alin.1 lit. l din Ordonanța de urgență nr. 57/2019 privind Codul administrativ, cu modificările și completările ulterioare și a art. 91 alin.(1), lit. k din Ordinul Ministerului Dezvoltării, Lucrărilor Publice şi Administraţiei nr. 25/2021 pentru aprobarea modelului orientativ al statutului unităţii administrativ-teritoriale, precum şi a modelului orientativ al regulamentului de organizare şi funcţionare a consiliului local.

1. **Proiect de hotărâre privind aprobarea închirierii, prin atribuire directă, a terenurilor aparţinând domeniul privat al comunei Dulcești, jud. Neamț**

Comisia de buget finanțe acordă aviz favorabil proiectului de hotărâre.

Dl. Mitrea Vasile întreabă despre ce terenuri este vorba, dl. primar precizând că este terenul aferent celor două blocuri, unde mai au cetățenii garaje, anexe, teren pentru legume.

Se supune la vot proiectul de hotărâre, fiind votat în unanimitate de domnii consilieri.

1. **Proiect de hotărâre pentru modificarea prin completare a H.C.L. 45/19.12.2022 privind aprobarea proiectului “REABILITARE, MODERNIZARE CLĂDIRE ÎN VEDEREA INFIINȚĂRII UNUI CENTRU COMUNITAR INTEGRAT ÎN COMUNA DULCEȘTI, JUDEȚUL NEAMȚ“ și a H.C.L. nr. 53 din 30.10.2023 privind aprobarea modificării denumirii investiției ”Reabilitare, modernizare clădire în vederea înființării unui Centru Comunitar Integrat în comuna Dulcești, județul Neamț” în ”ÎNFIINȚAREA UNUI CENTRU COMUNITAR INTEGRAT ÎN COMUNA DULCEȘTI, JUDEȚUL NEAMȚ”**

Comisia pentru Administrație publică, Juridică și Urbanism acordă aviz favorabil proiectului de hotărâre.

Dl. primar Cucu Paul-Daniel spune motivul pentru care s-a dorit completarea celor două hotărâri și anume pentru a nu mai exista nici un dubiu, referitoare la locația unde va fi construit Centru Comunitar Integrat și anume în satul Cârlig.

Se supune la vot proiectul de hotărâre, fiind votat în unanimitate de domnii consilieri.

1. **Proiect de hotărâre privind modificarea și completarea H.C.L. nr. 17 din 27.02.2025 privind aprobarea numărului total de asistenţi personali ai persoanelor cu handicap grav, din comuna Dulcești, județul Neamț, pentru anul 2025**

Comisia pentru Administrație publică, Juridică și Urbanism acordă aviz favorabil proiectului de hotărâre.

Se supune la vot proiectul de hotărâre, fiind votat în unanimitate de domnii consilieri.

1. **Proiect de hotărâre pentru modificarea și completarea H.C.L. nr. 21 din 19.03.2025 privind aprobarea bugetului local al comunei Dulceşti, județul Neamț pe anul 2025**

Comisia de buget finanțe acordă aviz favorabil proiectului de hotărâre.

Se supune la vot proiectul de hotărâre, fiind votat în unanimitate de domnii consilieri.

 La punctul II Diverse este supusă atenției cererea d-nei Balint Claudia, administrator al Consumcoop Dulcești, prin care solicită cumpărarea terenului aferent construcțiilor celor două spații comerciale din satele Dulcești și Roșiori, în suprafață de 710 mp, respectiv 260 mp.

 Dl. Neagu Florin-Vasile precizează că aceste terenuri trebuie identificate, inventariate în domeniul privat al comunei Dulcești, cadastrate și evaluate și apoi se poate pune problema concesionării sau cumpărării.

Pentru vizualizarea întregii ședințe și alte detalii accesați [www.comunadulcesti.ro](http://www.comunadulcesti.ro), secțiunea Consiliul local, ședințele consiliului local și data acesteia, respectiv 01.04.2025.

PREŞEDINTE DE ŞEDINŢĂ SECRETAR GENERAL AL COMUNEI

 Petronel Blaj Mioara-Cristina Adobriței